সিটি করপোরেশনের সূত্র জানায়, ১ লাখ ভোটের ব্যবধানে জাতীয় পার্টির প্রার্থী মোস্তাফিজার রহমান মোস্তফা মেয়র নির্বাচিত হওয়ার পর থেকেই বিষয়টি ভালোভাবে নেয় নি একটি চিহ্নিত মহল। দায়িত্ব নেয়ার পরপরই মেয়র প্রধানমন্ত্রী শেখ হাসিনার সাথে দুই দফায় দেখা করে সম্পর্ক উন্নয়নের পাশাপাশি রংপুরের সার্বিক উন্নয়নে প্রধানমন্ত্রীর সহযোগিতা পেতে সমর্থ হয়েছেন। সে কারনে দ্রুতই প্রধানমন্ত্রী শেখ হাসিনা তার অগ্রাধিকার প্রকল্পগুলো থেকে ২১০ কোটি টাকা রংপুর সিটি করোপরেশনের উন্নয়নে বরাদ্দ অনুমোদন করেছেন। এছাড়াও মেয়র পুরো নগরীকে চারটি জোনে ভাগ করে বর্জ্য, পানি ও বিদ্যুত্ ব্যবস্থাপনায় শৃঙ্খলা আনার মাধ্যমে নগরবাসির মধ্যে স্বস্থি এনে দিয়েছেন। এছাড়াও করপোরেশনের মধ্যকার সকল ধরনের অনিয়ম, দুর্নীতি বন্ধ করে জবাবদিহতিা ফিরিয়ে আনার কাজ শুরু করেছেন। অন্যদিকে বিগত সময়ে কাজ না করেও টাকা বেশী দেয়ার সুযোগকে কাজে লাগিয়ে রাস্তাঘাট, ব্রিজ. কালভার্ট নির্মান ও সংস্কারে যেসব ঠিকাদাররা গড়িমসি করছেন- তাদের ব্যপারে ব্যবস্থা নেয়া, যেসব ঠিকাদার কাজে গফিলতি, অনিয়ম করছেন-তাদের সাথে কন্ট্রাক্ট বাতিলসহ বিভিন্ন পদক্ষেপ নিয়েছেন। নির্বাচনী প্রতিশ্রুতি অনুযায়ী ক্ষমতা বিকেন্দ্রীকরণের জন্য ৩৩ টি ওয়ার্ডে ওয়ার্ড ভবন নির্মানের জন্য চলতি বাজেটে বরাদ্দ রেখেছেন। মন্ত্রণালয়ের অনুমোদনবিহীন অনিয়ম ও দুর্নীতির মাধ্যমে চাকরীরতদের চাকুরীচ্যুত করেছেন। এসব বিষয় কোনভাবেই মানতে পারছে না চিহ্নিত মহলটি এবং দুর্নীতি ও অনিয়মে আকণ্ঠ নিমজ্জিত কতিপয় কর্মকর্তা-কর্মচারী এবং ঠিকাদারদের একটি অংশ। তারা রংপুর সিটি করপোরেশন ও মেয়রের সাথে সরকারের সম্পর্ক নস্ট করা এবং মেয়রের উন্নয়নমূলক কাজ এবং দুর্নীতি ও অনিয়মের বিরুদ্ধে পদক্ষেপ গ্রহনে বাঁধা সৃষ্টি করার জন্য শুরু থেকেই বিভিন্ন ধরনের পাঁয়তারা ও কাজ করে আসছে। এরই ধারাবাহিকতায় প্রধানমন্ত্রী শেখ হাসিনাকে অভিনন্দন জানিয়ে টাঙ্গানো সিটি করপোরেশনের বিল বোর্ড ও এবং জাতীয় শোক দিবসের ব্যানার সরিয়ে ফেলা হয়েছে বলে মনে করছে সিটি কর্তৃপক্ষ।